Սնուկերի աշխարհի չեմպիոնների ցանկ

Սնուկերի աշխարհի առաջնություն (անգլ.՝ World Snooker Championship), սնուկերի ամենամեծ և ամենահին պրոֆեսիոնալ վարկանշային առաջնությունը, որը հիմնադրվել է 1927 թվականին[en]։ Մրցաշարն անցկացվում է 17 օրվա ընթացքում ապրիլի վերջին և մայիսի սկզբին և ժամանակագրական հաջորդկանությամբ հանդիսանում է եռակի թագի երրորդ մրցաշարը 1977/1978 մրցաշրջանից[en] ի վեր, երբ սկվեց Մեծ Բրիտանիայի սնուկերի առաջնությունը[en]։ Աշխարհի առաջնությունը չի անցկացվել 1941-1945 թվականներին Երկրորդ համաշխարհային պատերազմի պատճառով և 1958-1963 թվականներին` կապված այս սպորտաձևի նկատմամբ հետաքրքրության անկման հետ։ Սնուկերի աշխարհի առաջնությունը անցկացվել է Անգլիայի տարբեր քաղաքներում, ինչպես նաև Ջերսիում (1957 թվականի սնուկերի պրոֆեսիոնալ առաջնություն[en]), Հարավաֆրիկյան Հանրապետություն-ում (1964-1968 թվականների սնուկերի աշխարհի առաջնություն[en]) և Ավստրալիայում (1971 թվականի սնուկերի աշխարհի առաջնություն[en], 1975 թվականի սնուկերի աշխարհի առաջնություն[en]) մինչ այն պահը, երբ 1977 թվականի սնուկերի աշխարհի առաջնությունը[en] չտեղափոխվեց Քրուսիբլ թատրոն` Շեֆիլդ, որտեղ այդ ժամանակվանից ի վեր անցկացվում է ամեն տարի։ Կառավարող մարմինը, որը ներկայումս կազմակերպում է միջոցառումը, հանդիսանում է Պրոֆեսիոնալ բիլիարդի և սնուկերի համաշխարհային ասոցիացիան[en] (անգլ.՝ World Professional Billiards and Snooker Association (WPBSA)): Պրոֆեսիոնալ բիլիարդի և սնուկերի համաշխարհային ասոցիացիայի` պրոֆեսիոնալ սնուկերի պատասխանատվությունը իր վրա վերցնելուց առաջ աշխարհի առաջնությունը անցկացնում էր բիլիարդի ասոցիացիա և կառավարող խորհուրդը (անգլ.՝ Billiards Association and Control Council (BACC))` բացառությամբ 6 տարվա (1952—1957), երբ կազմակերպության հետ կոնֆլիկտից հետո խաղացողներն իրենք կազմակերպեցին հիմնական մրցաշարին փոխարինող մրցաշարը` Professional Matchplay Championship։
Մրցաշարի կանոնները բազմիցս ենթարկվել են փոփոխությունների առաջին ոչ-ոքիից հետո։ 1927-1951 թվանաններին աշխարհի առաջնությունն անցկացվել է փլեյ-օֆ համակարգով, ընդ որում  1928 և 1932 թվականներին տվյալ պահի չեմպիոնը միանգամից խաղում էր եզրափակչում` նախորդ փուլերի հաղթողի դեմ, իսկ 1931 և 1934  թվականներին առաջնությանը մասնակցել են ընդամենը 2 սնուկերիստներ` գործող չեմպիոնը և տիտղոսի մյուս հավակնորդը։ Խաղացողների և BACC-ի միջև տարաձայնության հետևանքով 1952 թվականին անցկացվել է երկու առաջնություններ` BACC-ի կողմից կազմակերպված առաջնություն, և խաղացողների կողմից կազմակերպված առաջնություն։ Դրանից հետո` 1953-1957 թվականներին Professional Matchplay Championship-ը փոխարինում էր աշխարհի առաջնությանը, սակայն քիչ հայտնիության և փողի անբավարարության պատճառով 1957 թվականից մրցաշարը դադարեց անցկացվել։ 1964 թվականին մրցաշարը վերանցկանցվեց չելենջ-մատչերի տեսքով. մրցաշարը կազմված էր մեկ մատչից, որի ժամանակ ընթացիկ չեմպիոնը պաշտպանում էր տիտղոսը։ 1964—1968 թվականներին անցկացվել են 7 չելենջ-մատչեր։ 1969 թվականից աշխարհի առաջնությունը կրկին սկսեց անցկացվել փլեյ-օֆ համակարգով, որը գործում է մինչ օրս։ 1980 թվականին վերջնականապես հաստատվել է մրցաշարի եզրափակիչ մատչի ֆրեյմերի քանակությունը` 35 (մինչև 18 հաղթանակ)։ 1982 թվականին առաջնությունների մասնակցում են 32 սնուկերստներ խաղում են փլեյ-օֆով` սկսած 1/16 եզրափակչից, իսկ առաջին համարը ստանում է նախորդ տարվա հաղթողը։
1927 թվականին աշխարհի առաջին մրցաշարի մրցանակային ֆոնդը կազմել է £6.10 (6 ֆունտ և 10 շիլինգ)։ 1973 թվականին այն արդեն կազմում էր  £6,600, հաղթողը ստանում էր £1,500, ինչից հետո սկսեց արագ աճել` կապված 1976 թվականին մեծ հովանավորի հայտնության հետ։ Դա  Embassy ծխախոտի ընկերությունն էր, որը հովանավորում էր մրցաշարը մինչև 2005 թվական։ 1978 թվականից ԲիԲիՍի հեռուստաալիքը սկսեց մրցաշարի ամենամյա ցուցադրություններ։ 2003 թվականին մրցաշարի մրցանակային ֆոնդը կազմում էր £1,815,250,  հետո նվազել է Մեծ Բրիտանիայի տարածքում ծխախոտային ընկերություններին նման գովազդներ անել արգելելու և Embassy-ի հեռացման պատճառով։ 2006 թվականից նախկին հովանավորին փոխարինելու եկան խաղադրույքային ընկերությունները և խաղատները, իսկ 2018 թվականից մրցաշարում խաղարկվում է սնուկերի պատմության մեջ ամենամեծ մրցանակը առաջին տեղի համար` £425,000։ Բացի այդ, մրցանակը տառատեսակի առաջնությունը 2018 թ-ին եղել է ռեկորդային տարի պատմության մեջ սնուկեր։
Ֆրեդ Դևիսը հաղթել է 3 մրցաշարերում` 1948, 1949 և 1951 թվականներին, ինչպես նաև Professional Matchplay Championship-ի 5 մրցաշարեր (1952—1956)` դառնալով աշխարհի ութակի չեմպիոն։ Ջոն Փուլմանը հաղթել է վերջին  Professional Matchplay Championship-ը 1957 թվականին, ինչից հետո պաշտպանել է տիտղոսը բոլոր 7 չելենջ-մատչերում` համեմատվելով Ֆրեդ Դևիսի հետ հաղթանակների քանակով։ Փլեյ-օֆ համակարգի ամրապնդումից հետո 1969 թվականին Ռեյ Ռիարդոնը (1970, 1973—1976, 1978) և Սթիվ Դևիսը (1981, 1983—1984, 1987—1989) հաղթել են 6 առաջնություններում, իսկ Ստեֆան Հենրին դարձել է ռեկորդակիր չեմպիոնական տիտղոսների քանակությամբ սնուկերի ժամանակակից դարաշրջանում իր 7 հաղթանակներով (1990, 1992—1996, 1999)  թվականներին և իրար հետևից հաղթանակներով` 5 (1992—1996)։ Ջոն Հիգինսը, ով իր առաջին տիտղոսը ստացել է 1998 թվականին, 2000-ականներին հաղթել է ևս 3 մրցաշարեր  (2007, 2009, 2011)` դառնալով աշխարհի քառակի չեմպիոն, իսկ Ռոննի Օ'Սալլիվանը հաղթել է աշխարհի 5 առաջնություններում (2001, 2004, 2008, 2012—2013)։


== Եզրափակիչներ ==


== Պատկերասրահ ==


== Եզրափակչի մասնակիցների վիճակագրություն ==


== Վիճակագրություն ըստ երկրների ==


== Մեկնաբանություններ ==


== Ծանոթագրություններ ==